Document ID: /roh_data/filtered/swiss_laws_in_ROHinterleaved.jsonl.gz/29880

This text was translated from IT into Rumantsch Grischun.

Ogni cassa di compensazione, comprese le sue agenzie, è sottoposta a revisione da parte di un’impresa di revisione abilitata a esercitare la funzione di perito revisore secondo la legge del 16 dicembre 2005 sui revisori (LSR).  Possono esercitare la funzione di capo revisore le persone fisiche abilitate a esercitare la funzione di perito revisore secondo la LSR.  All’indipendenza dell’ufficio di revisione si applica per analogia l’articolo 728 del Codice delle obbligazioni, fatta eccezione per i capoversi 2 numero 2 e 6 relativamente alle società da verificare (prima parte del periodo). Il Consiglio federale può definire ulteriori criteri riguardanti l’incompatibilità con il mandato di verifica dell’ufficio di revisione. Il Consiglio federale emana prescrizioni particolareggiate sui requisiti relativi all’ufficio di revisione e al capo revisore in aggiunta alle condizioni di abilitazione di cui ai capoversi 1 e 2. Se una cassa di compensazione fa parte di un istituto cantonale delle assicurazioni sociali, l’ufficio di revisione di quest’ultimo deve adempiere le condizioni di cui ai capoversi 1–4 ed eseguire anche la revisione della cassa di compensazione. Nuovo testo giusta il n. I della LF del 17 giu. 2022 (Modernizzazione della vigilanza), in vigore dal 1° gen. 2024 (RU 2023 688; FF 2020 1). RS 221.302 RS 220

Mintga cassa da cumpensaziun, inclusiv las filialas, sto vegnir revedida d’ina interpresa da revisiun ch’è admessa sco experta da revisiun tenor la Lescha dals 16 da december 2005 davart la surveglianza da la revisiun (LSR). Caporevisurs dastgan esser persunas natiralas ch’èn admessas sco experts da revisiun tenor la LSR. Per l’independenza dal post da revisiun vala analogamain l’artitgel 728 dal Dretg d’obligaziuns, cun excepziun dals alineas 2 cifra 2 e 6 areguard la societad che duai vegnir controllada (emprima part da la frasa). Il Cussegl federal po fixar ulteriurs criteris per l’incumpatibilitad cun il mandat da controlla dal post da revisiun. Cumplementarmain a las premissas d’admissiun tenor ils alineas 1 e 2 decretescha il Cussegl federal prescripziuns pli detagliadas davart las pretensiuns al post da revisiun ed al caporevisur. Sch’ina cassa da cumpensaziun fa part d’in institut chantunal d’assicuranza sociala, sto il post da revisiun da quest institut d’assicuranza sociala ademplir las premissas dals alineas 1–4 e reveder er la cassa da cumpensaziun. Versiun tenor la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1). SR 221.302 SR 220